**OSEBNA IZKAZNICA PROJEKTA/PROGRAMA**

|  |
| --- |
| **Naziv javnega razpisa:****Javni razpis za podporno okolje za razvoj nevladnih organizacij 2019-2023** |
| **Namen in predmet javnega razpisa/poziva:**Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah. Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/)**.** |
| **Upravičenec** | **Zavod Dobra družba** |
| **Spletna stran upravičenca/projekta/programa** | [**www.dobra-druzba.si**](http://www.dobra-druzba.si) |
| **Projektni partnerji *(če je relevantno)*** | **/** |
| **Naziv projekta/programa** | **Stičišče NVO Posavja** |
| **Višina dodeljenih sredstev** | **300.876,71 EUR** |
| **Obdobje izvajanja** | **1.10.2019-30.9.2023** |
| **Kratek opis programa/projekta, iz katerega je razviden namen, cilji, povzetek poteka in rezultati**.Program Stičišče NVO Posavje je nadaljevanje in nadgradnja programa, ki smo ga prvič izvajali v letih 2016-2019, ko se nam je v regiji uspelo uveljaviti kot podporno okolje za nevladne organizacije in vir znanja ter informacij o nevladnem sektorju.Osnova za dobro delo nevladnih organizacij so kvalitetne in pravočasne informacije, ki jih pri nas lahko dobijo tako s spletne in Facebook strani, kot osebno, preko e-novic oz. e-pošte in telefona. Vse informacije, ki jih prenašamo organizacijam, so pregledane in objavljene na način, da so primerne za organizacije iz naše regije, tako jih dobijo najhitreje. Svoje naslovnike redno sprašujemo o primernosti našega informiranja in temu tudi prilagodimo svoje nadaljnje aktivnosti. Dosedanje analize nam tako kažejo, da so se zaradi našega informiranja nevladne organizacije same odločile za prijave na nove razpise oziroma smo jih k temu spodbudili mi. Tako so pridobile nove zaposlitve ter s tem v regijo prinesle nove storitve za ranljive ciljne skupine (žrtve nasilja, brezposelne mlade, invalide), kar se je še posebej potrebno izkazalo med epidemijo, ko so te ciljne skupine potrebovale še dodatno podporo.Celovita podpora nevladnim organizacijam vključuje tudi poglobljeno usposabljanje in mentorstvo, kjer si prizadevamo za čimbolj individualni pristop dela s posamezno nevladno organizacijo, saj se le tako lahko podrobneje posvetimo specifičnim potrebam posamezne organizacije. Tako smo skozi več kot 800 mentorskih in svetovalnih ur nevladnim organizacijam v regiji pomagali do uspešnih projektnih prijav v skupni vrednosti 461.198 EUR, kar je omogočilo osem zaposlitev (enoletnih oz. dvoletnih) in zaradi tega nove in okrepljene storitve v regiji za uporabnike nevladnih organizacij predvsem iz področja socialnega varstva in mladinskega dela. Organizacije so zaradi naših usposabljanj okrepile svoje komunikacijsko znanje, ki jim omogoča, da znajo bolje predstaviti učinke in dobrobiti svojega dela za uporabnike ter s tem pridobitve novih podpornikov in sredstev za razvoj. Ob našem mentorstvu so pripravile tudi promocijske animirane filme pod skupnim imenom [Pomoč v Posavju](https://youtube.com/playlist?list=PLSYzw0686lWm7r-OaMXyAZ8n5Xg71FMQN&si=Y7OcvhumElMQ20bk), s katerimi lažje nagovorijo uporabnike iz ranljivih ciljnih skupin, da se obrnejo po pomoč.V naši regiji deluje veliko manjših organizacij, predvsem društev, ki potrebujejo tudi storitve kot so izdaja e-računa in prostor za predstavitev, kjer jim tudi priskočimo na pomoč. Tako smo za 65 organizacij izdali 442 e-računov. 74 organizacij, ki nimajo svoje lastne spletne strani, pa se je odločilo, da sprejmejo prostor za osnovno predstavitev na naši spletni strani.Sodelujemo z vsemi občinami, regionalno razvojno agencijo in lokalno akcijsko skupino za razvoj podeželja. Prizadevamo si za čim boljše pogoje delovanja za nevladne organizacije, kjer smo že bili uspešni s pobudami za uvedbo predplačil na občinskih razpisih.Za večjo prepoznavnost storitev nevladnih organizacij smo izdali katalog storitev za osnovne šole, ki so ga tako organizacije kot šole zelo dobro sprejele. Nevladnim organizacijam smo pomagali razviti in izvajati storitve kot so usposabljanje starostnikov za uporabo defibrilatorja, ki potekajo po manjših krajih, in so zato dosegljiva širši skupini. Mladi so ob naši podpori na podeželju začelo izvajati cikel delavnic praktične uporabe IKT orodij za starejše (npr. e-napotnica, plačilo računov preko e-banke, iskanje novic po spletu ipd.)Skupaj s kolegi iz drugih regij smo oblikovali Mrežo regionalnih stičišč nevladnih organizacij ZaNVO, kjer so na skupni [spletni strani](http://www.zanvo.org/) predstavljeni naši kontakti, usposabljanja in dogodki. Tako nas nevladne organizacije iz celotne države še lažje najdejo. Skupaj smo v mreži izvedli tri nacionalne spletne konference: ZA participativni proračun, Prostori ZA skupnost in Digitalna orodja in pomoč ZA NVO, ki so na voljo tudi za [kasnejši ogled](https://zanvo.org/nacionalne-konference-zanvo/) in 12 usposabljanj za NVO s skupno več kot 330 udeleženci. |